16/02/2022 | Administración LocalMunicipal
Oroso
Acordo de nomeamento de concelleiras

Con data de 10/02/2022 a Alcaldía ditou resolución nº 154/2022 que de seguido se transcribe e que se procede á súa publicación para xeral coñecemento: “LOGO DE VER que mediante resolución de Alcaldía nº 675/2021 do 26/05 procedeuse, entre outras, a estruturar as seguintes áreas dirixidas polas Concelleiras que se indican: - Área de CULTURA, COMERCIO E INDUSTRIA E ACTIVIDADES LÚDICAS, dirixida pola Concelleira Vanesa Boo Martínez. - Área de RÉXIME INTERIOR, PERSOAL, PATRIMONIO, VOLUNTARIADO, XUVENTUDE, MOBILIDADE E SANIDADE, dirixida pola concelleira DªLamiita Lucille Mejahed Munro. LOGO DE VER que mediante resolución desta Alcaldía nº 104/2022 do 1/02 procedeuse a: Primeiro: Modificar a área de Cultura, Comercio e Industria e Actividades Lúdicas de xeito que quede configurada como área de Xuventude Comercio e Industria e Actividades Lúdicas. Segundo: Modificar a área de Réxime Interior, Persoal, Patrimonio, Voluntariado, Xuventude, Mobilidade e Sanidade de xeito que quede configurada como área de Réxime Interior, Persoal, Patrimonio, Voluntariado, Cultura, Mobilidade e Sanidade. Considerando a necesidade de reestruturar as áreas de goberno e a fin de poder dar un mellor servizo aos cidadáns, considerase por esta Alcaldía a necesidade de modificar a delegación de competencias de Alcaldía. LOGO DE VER as atribucións que me confire o artigo 43 e seguintes do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais e coa finalidade de conseguir unha maior eficacia na xestión municipal, con esta data RESOLVO: PRIMEIRO: Nomear a DªLamiita Lucille Mejahed Munro como encargada da área de Réxime Interior, Persoal, Patrimonio, Voluntariado, Cultura, Mobilidade e Sanidade delegando as competencias desta Alcaldía nesas materias na citada concelleira. SEGUNDO: Nomear a DªSonia Montserrat Baltoiu Onandia como encargada da área de Xuventude Comercio e Industria e Actividades Lúdicas. TERCEIRO: Manter as restantes delegacións e termos establecidos na resolución de Alcaldía nº Alcaldía nº 675/2021 do 26/05. CUARTO. As presentes delegacións fanse sen prexuízo das especiais que se poidan acordar en calquera Concelleiro relativas a proxectos ou asuntos determinados que poderán conlevar a facultade de emitir actos que afecten a terceiros, conforme ó establecido no artigo 43.5 a) do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais. QUINTO. O réxime xurídico da presente delegación será o previsto con carácter xeral nos artigos 115 a 118 do Real Decreto 2568/1986. SEXTO. Notificar a presente Resolución a todos os Concelleiros afectados. A delegación de atribucións requirirá para ser eficaz a súa aceptación por parte do concelleiro delegado. Non obstante, de conformidade co previsto no artigo 114.1 do Real Decreto 2568/1986, a delegación se entenderá aceptada tácitamente se no termo de tres días hábiles contados desde a notificación da presente o concelleiro ou concelleira destinatario da delegación non fai manifestación expresa ante este órgano delegante de que non acepta a citada delegación. SÉTIMO. Comunicar a presente Resolución a todos os Xefes dos diferentes Servizos Municipais para o seu coñecemento e efectos. OITAVO. A presente Resolución entrará en vigor ao día seguinte da súa sinatura, sen prexuízo da súa publicación no Boletín Oficial da Provincia, conforme ao establecido no artigo 44.2 do Real Decreto 2568/1986. NOVENO. Da presente Resolución darase conta de forma individualizada ó Pleno da Corporación os efectos de que tome coñecemento da mesma de conformidade co establecido no artigo 44.4 do Real Decreto 2568/1986, en relación co artigo 38 d) do mesmo corpo legal.” Oroso, 10 de febreiro de 2022 O Alcalde. Tsvetelina Sette Watanabe